Jake Angeli, vedeta protestului de la Capitoliu, a fost audiat prin telefon: Bărbatul cere dietă aparte.
Protestatarul devenit imaginea atacului de la Capitoliu a fost audiat de tribunal. Mama bărbatului: Se va îmbolnăvi dacă nu mănâncă hrană organică. Anthony Chansley şi alţi aproximativ 90 de protestatari au fost reţinuţi.
Bărbatul cu căciulă de blană şi coarne, care intrat în clădirea Capitoliului la bustul gol şi cu faţa pictată, a apărut pentru prima dată în fața unui tribunal american.Jacob Anthony Chansley a fost audiat prin telefon, iar avocatul său i-a spus judecătorului că bărbatul nu a mai putut mânca de sâmbătă, când a fost reţinut de poliţie. Într-o discuţie cu jurnaliştii, mama bărbatului devenit imaginea atacului de la Capitoliu a spus că fiul ei are nevoie de o dietă aparte.Martha Chansley: "Se îmbolnăveşte dacă nu mănâncă hrană organică, efectiv se va îmbolnăvi. Trebuie să mănânce.". Anthony Chansley a fost reţinut alături de alţi cel puţin 90 de protestatari.FBI l-a identificat din pozele făcute în timpul asediului şi tatuajele de pe braţe. Bărbatul apare de mai mulţi ani la manifestaţii pro-Trump şi este supranumit "şamanul QAnon".